ఆంగ్ల వికీపీడియా
ఇంగ్లీష్ వికీపీడియా లేదా ఆంగ్ల వికీపీడియా అనగా ఉచిత ఆన్లైన్ ఎన్సైక్లోపీడియా వికీపీడియా యొక్క ఆంగ్ల ఎడిషన్. ఇది 2001 జనవరి 15 న స్థాపించబడింది మరియు జూలై 2012 నాటికి నాలుగు మిలియన్ల వ్యాసాలకు చేరుకుంది, ఇది వికీపీడియా మొదటి సంచిక మరియు సెప్టెంబరు 2014 నాటికి అత్యధిక వ్యాసాలు కలిగినదిగా ఉంది నవంబర్ 2014 నాటికి అన్ని వికీపీడియా వ్యాసాలలో దాదాపు 13.7% ఆంగ్ల ఎడిషన్ కు చెందినవి. ఈ వాటా క్రమంగా, ఇతర భాషలలో వికీపీడియా అభివృద్ధి చెందడం వలన 2003లో 50% కంటే ఎక్కువ పడిపోయింది. 
04-11-2014 నాటికి ఇందులో 46,38,806 వ్యాసాలు కలవు. డిసెంబరు 2012లో ఇంగ్లీషు వికీపీడియాలోని వ్యాసాలలోని టెక్స్ట్ అంతా కలిపి సుమారు 9.7 గిగాబైట్లు ఉన్నది.
కంప్యూటరు నిఘంటువు
2004 లో మొదలైన తెలుగు యూనీకోడ్ అంతర్జాల విప్లవం, అనేక మంది తెలుగు వారిని మరింత దగ్గరగా చేర్చి తెలుగు బ్లాగులు, వివిధ గుంపుల్లో పూర్తిగా తెలుగు లిపితో అంతర్జాల కార్యక్రమాలు చేసుకునే వెసులుబాటు కలిగించింది. ఈ వాతావరణంలో అనేక ఆంగ్ల సాంకేతిక పదాలకు తెలుగు పదాలు మరల ప్రాచుర్యం పొందే వేదికగా ఈ వాతావరణం దోహదం చేసింది. తెలుగు పదాలపై చర్చలు, పాత తెలుగు పదాలు మరింత వాడుకలోకి తీసుకురావడం, కొత్త తెలుగు పదాలు నిష్పాదించడం, లినక్స్, మరియు ఇతర జాలగూళ్ళు తెలుగీకరించడం వంటి పలు కార్యక్రమాలు పురోగతి సాధించాయి. ఆ విధంగా వచ్చిన పదాలలో 1900వరకు ఏరికూర్చి, వివరము, ఆంగ్ల ఉదాహరణ, తెలుగు ఉదాహరణలతో పూర్తి యూనీకోడు ఖతులువాడి ముద్రించిన పుస్తకం ఈ కంప్యూటరు నిఘంటువు. దీనిలో ఖతి, అంతర్జాలం, వేగు ఇలా ప్రఖ్యాతి వహించిన అనేక తెలుగు సాంకేతిక పదాలు చోటుచేసుకున్నాయి.